Na osnovu člana 35. stav 2 Satuta Saveza za uzgoj i zaštitu sitnih životinja u Bosni i Hercegovini Odbor za peradarstvo na svojoj sjednici održanoj **02.04.2017** godine , u Sarajevu , daje prijedlog Upravnom odboru Saveza:

 **P R A V I L N I K A**

**o radu Odbora za peradarstvo u Savezu za uzgoj i zaštitu sitnih životinja u BiH**

1. **OPŠTE ODREDBE**

**Član 1**.

Odbor za peradarstvo je odbor u Savezu za uzgoj i zaštitu sitnih životinja u Bosni i Hercegovini.

**Član 2**.

Zvaničan naziv Odbora je : Odbor za peradarstvo u Savezu za uzgoj i zaštitu sitnih životinja u Bosni i Hercegovini.

**Član 3**.

Odbor za peradrstvo razvija svoju djelatnost na svim izložbama i svim ostalim aktivnostima vezanim za peradrstvo na teritoriji BiH.

**Član 4.**

Odbor za peradarstvo usmjerava na pravilan i masovan razvoj u svim segmentima peradarstva. Na ovaj način odbor ima zadatak da na stručnom planu pomaže uzgoj peradi u cilju podizanja uzgojnog kvaliteta i sarađuje sa svim odborima, pododborima, klubovima i pojedincima u Savezu.

**Član 5.**

Predstavnici u radu odbora su predsjednici ili izabrani predstavnici članica koji ih mogu legitimno predstavljati u radu odbora.

Odbor za peradarstvo se prvobitno konstituiše na slijedeći način: Odbor čini 5-7 članova. Odbor može imati manje ili više članova , u zavisnosti od toga ko se bude pridružio radu Odbora za peradarstvo , a za svako proširenje odbora, saglasnost moraju dati članovi odbora nadpolovičnom većinom.

Članovi odbora :

* Predsjednik Odbora za peradrstvo
* Sekretar Odbora za peradrstvo
* Predstavnik Specijalizovanih klubova
* Predstavnik Odbora za domaće pasmine u Savezu BiH
* Predstavnik Standard komisije
* Predstavnik Sudijskog odbora
* Ostali (predstavnici peradarskih sekcija članica Saveza)

**Član 6.**

Odbor za peradarstvo će se sastajati najmanje dva puta(2x) godišnje i to obavezno: prvi put pred pripremni sastanak Upravnog odbora Saveza za godišnju Skupštinu Saveza , drugi put pred početak izložbene sezone peradi. Sastanci će se održavati terminski odvojeno.Zapisnik sa održanih sastanaka se šalje na adresu Upravnog odbora Saveza , gdje se isti razmatraju i usvajaju.

**Član 7.**

Predsjednik Odbora za peradarstvo u skladu sa članom 40. Statuta Saveza , se imenuje od strane Skupštine Saveza.

**Član 8.**

Mandat predsjednika Odbora za peradarstvo traje četiri (4) godine sa mogućnošću reizbora

1. **CILJEVI I ZADACI ODBORA**

**Član 9.**

Osnovni ciljevi i zadaci Odbora za peradarstvo su da potiče,pomaže omasovljenju peradarstva , vrši nadzor , popularizaciju i evidenciju uzgoja i zaštite peradi i općenito peradarstva u BiH.

**Član 10**.

Rad na omasovljenju peradarstva u našem Savezu postižemo kroz slijedeće aktivnosti:

* Povećanje broja članova uzgajivača peradi
* Povećanje broja prstenovane uzgojene peradi , a što bi dovelo do povećanja broja naručenih prstenova u našem Savezu
* Povećanje broja organizovanih izložbi na nivou Saveza
* Organizovane posjete izložbama u inostranstvu
* Pomoć u organizovanju novih specijalizovanih klubova za pojedine rase
* Radi na omasovljenju domaćih pasmina

**Član 11.**

Odbor za peradarstvo će nastojati da koordinira rad specijalizovanih klubova koji se bave uzgojem i zaštitom peradi u našem Savezu , sa ciljem da unaprijedi njihov rad kroz slijedeće aktivnosti:

1. Organizaciju specijalizovanih izložbi za rase peradi (Npr. Orpington klub , Klub Bos.pjevača itd.)
2. Organizovanju i primjerenom dodjeljivanju nagrada, najuspješnijim izlagačima, takmičarima i ostalim zaslužnim članovima u konkurenciji peradi pri Savezu
3. Planiranju aktivnosti i organizaciji rada specijalizovanih klubova za pojedine rase peradi
4. Saradnja sa Odborom za domaće pasmine sitnih životinja u BiH na omasovljenju uzgoja svih rasa peradi na prostoru BiH i van teritorija iste
5. Saradnja sa Sudijskim odborom , kao stručnim dijelom Saveza na pitanjima problematike kod ocjenjivanja peradi na izložbama i drugim takmičenjima
6. Saradnja sa Standard komisijom Saveza BiH , a po pitanju standarda za rase peradi koje su u radu , kao i za izmjene i dopune standarda za već priznate rase peradi.

**Član 12.**

Odbor za peradarstvo će učestvovati u:

* Izmjenama i dopunama postojećih , te izradi novih pravilnika o takmičenju i nagrađivanju u oblasti peradrstva
* Organizovanju specijalizovanih klubova koji se bave uzgojem i popularizacijom peradi u našem Savezu.
* Odbor , odnosno njegovi izabrani predstavnici će učestvovati u radu sekcije za perad pri EE Savezu

**Član 13.**

Odbor za peradarstvo će:

* Uspostaviti komunikaciju sa svim članicama (svim peradarima u BiH) našeg Saveza
* Saradnju sa sličnim odborima u regiji i šire.

.

**Član 14.**

Odbor za peradarstvo se finansira iz sredstava Saveza za uzgoj i zaštitu sitnih životinja u Bosni i Hercegovini. Pored tih sredstava Odbor za peradrstvo može imati i druge izvore finansiranja ukoliko se za to stvore mogućnosti (uplate, donacije odboru, članarina itd.)

**Član 15**.

Ovaj pravilnik stupa na snagu danom usvajanja od strane Upravnog odbora Saveza.

***Sarajevo , 02.04.2017 godine***

 Predsjednik Odbora

 \_\_\_\_\_\_\_\_\_\_\_\_\_\_\_\_\_\_\_\_\_

 **Adnan Hadžimehić**